KOMISIJOS REGLAMENTAS (EB) Nr. 1268/2005
2005 m. rugpjūčio 1 d.
iš dalies keičiantis Reglamentą (EEB) Nr. 2191/81 dėl pelno nesiekiančioms institucijoms ir organizacijoms pagalbos sviestui pirkti skyrimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 15 straipsnį,
kadangi:
(1)
Komisijos reglamente (EEB) Nr. 2191/81 (2) numatyta skirti pagalbą pelno nesiekiančioms institucijoms ir organizacijoms sviestui pirkti. Dėl sviesto intervencinės kainos sumažinimo ir dėl to atsirandančio kitų paramos schemų sviestui pirkti pagalbos lygių sumažinimo pagalbos dydis turėtų būti sumažintas.
(2)
Atsižvelgiant į galutinių šios paramos schemos gavėjų pobūdį, reikėtų skirti šiek tiek laiko tarp šio reglamento įsigaliojimo ir jo taikymo, kad gavėjai galėtų prisitaikyti prie naujojo pagalbos lygio.
(3)
Pieno ir pieno produktų vadybos komitetas nepateikė nuomonės per pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2191/81 2 straipsnio 1 dalies pirmame papunktyje suma „80 EUR“ yra keičiama suma „60 EUR“.
2 straipsnis
Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
Jis taikomas nuo 2005 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugpjūčio 1 d.